แม่อายุ73เป็นมะเร็งระยะสุดท้ายเพิ่งตรวจเจอจากการทำชีพีแสกนเมื่อเดือนมกรา63 ผลออกมาว่ามีก้อนเนื้อที่ตับขนาด10cm.ก่อนที่จะตรวจเจอแกมีอาการไข้แล้วเป็นลมเลยไปรับการรักษาที่รพ.บอกว่าติดเชื้อในกระแสเลือดให้นอนฉีดยาฆ่าเชื้อจนครบเจ็ดวัน บอกว่าปอดชื้นแต่ตรวจหาวัณโรคแล้วไม่มีจึงทำชีพีแสกนจนเจอว่าเป็นที่ตับ ตอนนี้แม่ไม่ทราบว่าเป็น ท่านก็ทานข้าวได้เยอะแต่น้ำหนักไม่เพิ่มคงเดิมขับถ่ายได้ปรกติยังไม่มีอาการท้องบวม แต่มีผิวเหลืองนิดๆ เนื่องจากท่านมีอายุแล้วจึงไม่ได้รักษา ได้แต่ประคับคองอาการ อยากถามว่า อาการของท่านต่อไปจะเป็นอย่างไรและท่านจะอยู่ได้อีกนานแค่ไหน ยังทำใจไม่ค่อยได้เลยคะ
สวัสดีค่ะ มะเร็งที่ตับคือการที่เซลล์บริเวณตับมีลักษณะหรือการทำงานผิดปกติแล้วพัฒนาเป็นมะเร็งในที่สุด หรืออาจเกิดจากการแพร่กระจายของเซลล์มะเร็งจากบริเวณอื่นมายังตับก็ได้อาการเช่นน้ำหนักลดลงโดยไม่ทราบสาเหตุ ไม่อยากอาหาร รู้สึกอิ่มแม้รับประทานไปเพียงเล็กน้อย คลื่นไส้ อาเจียน เจ็บช่องท้องส่วนบน โดยมักจะปวดบริเวณด้านขวาหากเป็นในระยะสุดท้ายแล้ว อาจจะไม่มีข้อบ่งชี้ในการผ่าตัด แต่รักษาตามอาการและประคับประคอง การดูแลเน้นไปที่ทำให้ผู้ป่วยรู้สึกสบายมากที่สุด การระงับปวดจึงมีความสำคัญ รวมไปถึงการดูแลสุขอนามัยทั่วไปให้ดี ระวังแผลกดทับ และควรดูแลทางด้านจิตใจผู้ป่วยไปพร้อมๆกันด้วย แนะนำปรึกษาแพทย์ที่ดูแลเรื่องพยากรณ์โรค และการดูแลผู้ป่วยในระยะสุดท้ายต่อไป